Chermano Bušo provincija

Chermano Bušo provincija () – viena iš penkiolikos Santa Kruso departamento provincijų, esanti rytinėje departamento dalyje, Bolivijoje. Provincijos sostinė Puerto Suaresas.

Provincija kartu su Njuflo de Čaveso, Chosė Migelio de Velasko, Anchelo Sandovalo, Čikitoso ir Gvarajoso provincijomis sudaro vadinamąją Gran Čikitanijos teritoriją ().

 Istorija 

Provincija įkurta 1984 m. lapkričio 30 d. pertvarkius Anchelo Sandovalo ir Čikitoso provincijas. Provincija pavadinta Bolivijos prezidento ir Čako karo didvyriui Chermano Bušo Beseros garbei.

 Geografija 

Šiaurėje Chermano Bušo provincija ribojasi su Anchelo Sandovalio provincija, vakaruose su Čikitoso provincija ir Kordiljeros provincijomis, pietuose su Paragvajumi, rytuose su Brazilija.

Chermano Bušo provincija patenka į dvi skirtingas ekosistemas: Pantanalio zoną ir Čikitanijos miškus (). Provincijos vidutinis aukštis 100 metrų virš jūros lygio. Vyraujantis reljefas lygumos ir kalvos. Regionas gausus mineralinėmis iškasenomis. Manoma, kad provincijoje esančiame 756 m aukščio Mutuno kalne (isp. Cerro Mutún ) yra vienos didžiausių geležies rūdos atsargosGermano Busčo provincijos geografija  . Teritoriją kerta daug upių, iš kurių svarbiausia Paragvajaus upė. Rytinėje provincijos dalyje yra Kasereso ežeras.

Provincijoje vyrauja drėgnas subtropinis klimatas. Išsiskiria du ryškūs sezonai: lietaus sezonas lapkričio-balandžio mėnesiais ir sausasis sezonas gegužės-spalio mėnesiais. Vidutinė metinė temperatūra 26 °C, metinis kritulių kiekis 1051,7 mm.

 Demografija 

Chermano Bušo provincijos gyventojai (33 006 gyv.) sudaro 1,63 % visų departamento gyventojų. Didžioji provincijos gyventojų dalis (81,2 %) gyvena miestuose. Kaimuose gyvena tik 18,8 % provincijos gyventojų.

Didžiausi provincijos miestaiSanta Kruso departamento statistika. Bolivijos nacionalinis statistikos institutas (2001) :
 Puerto Kicharas (8 963 gyv.)
 Arojo Konsepsjonas (3 574 gyv.)
 El Karmenas (2 669 gyv.)

52,8 % provincijos gyventojų yra vyrai, 47,2 % moterys. 42,24 % gyventojų yra jaunesni negu 16 metų.

Pagal 2001 metų surašymo duomenis 35,34 % provincijos gyventojų save priskiria čikitanams, 8,12 % kečujams, 4,46 % aimarams, 4,61 % kitoms indėnų tautoms. 47,46 % gyventojų nepriklauso jokioms indėnų tautoms.

Daugiausiai provincijos gyventojų dirba prekybos sektoriuje (21,29 %) ir žemės ūkio, gyvulininkystės ir miškininkystės sektoriuje (14,16 %).

 Administracinis suskirstymas 

Provincija padalinta į 3 savivaldybes:

 Savivaldybė  Gyventojų skaičiusGyventojų statistika. Bolivijos nacionalinis statistikos institutas (2001)  Puerto Suaresas 15 209 (46,08 %) Puerto Kicharas 12 903 (39,09 %) Karmen Rivero Toresas 4 894 (14,83 %)

 Šaltiniai 

 Nuorodos 
 Chermano Bušo provincijos žemėlapis 
 Chermano Bušo provincijos puslapis 

Kategorija:Santa Kruso provincijos